

***ÅRSMØTE***

***31. januar 2019***

***Alle skal med***

***1***



***DAGSORDEN***

***1. ÅPNING***

***- Opprop***

***- Godkjennelse av møteinnkalling***

 ***- Anette Trettbergstuen innleder om den politiske situasjon***

***2. FORRETNINGSORDEN***

***- Forslag forretningsorden***

***Det benyttes begrenset taletid. Representantene kan ta ordet inntil***

***2 ganger i hver sak med inntil 3 minutters taletid i hvert innlegg.***

***Hvert forslag betraktes som en sak.***

***3. KONSTITUERING***

***- Valg av møteleder og sekretær***

***4. ÅRSBERETNING 2018***

***5. REGNSKAP 2018***

***6. FORSLAG***

***7. BUDSJETT 2019***

***8. VALG***

***9. AVSLUTNING***

***2***



*STYRET:*

***Leder:*** Willy Kroken Moelv Arbeiderlag
***Nestleder:*** Kjerstin G. Lundgård Brøttum Arbeiderlag
***Kasserer:*** Shahnaz Khani Moelv Arbeiderlag
***Studieleder:*** Nina Tollan Brumunddal Arbeiderlag  ***Sekretær:***  Finn Havik (ansettes av styret)
***Styremedlemmer:*** Ragnhild Myklebust Brumunddal Arbeiderlag
 Jon Rusten Moelv Arbeiderlag
 Atle Strand Brøttum Arbeiderlag
 Gunn Engen Moelv Arbeiderlag
 Jan Olav Tuterud Furnes Arbeiderforening

*Varamedlemmer (velges for 1 år):*

1. Eva Olsen Høisveen Brumunddal Arbeiderlag
2. Håvard Ludvigsen Brumunddal Arbeiderlag
3. Siv Mali Høyby Brumunddal Arbeiderlag
4. Inger Vassdal Leine Mesnali Arbeiderlag
5. Reidar J. Teksum Nes Arbeiderlag
6. og 2. varamedlemmer innkalles fast til styrets møter)

*Følgende tiltrer styret med fulle rettigheter:*

Ordfører: Anita Ihle Steen
Varaordfører/gruppeleder: Geir Roger Borgedal
Leder kvinnenettverket: Iselin Klævahaugen
Leder av veterangruppa: Tor Mathisen
Representant fra LO: Jarl Kurud
Ringsaker AUF : Kristian Sylliåsen
 Tonje Granmo

Sekretær i årsmøteperioden: Finn Havik (ikke stemmerett i styret)

***3***

***MØTER:***

***Styret:***

Det har i 2018/19 vært avholdt 8 styremøtet, hvorav 49 saker er behandlet, herunder også referatsaker, orienteringer, eventuelt og kommunale saker.

***SAKER:***

***Organisatoriske saker:***

* Arbeidet framover, møteplan og fordeling av arbeidsoppgaver i styret.
* 1. mai.
* Den lange valgkampen og strategi fram mot kommunevalget 2019, fylkessekretær Bjørn Jarle Røberg Larsen orienterte.
* Fylkestingsvalget 2019, første utkast til valgliste for Innlandet Arbeiderparti.
* Informasjon og kommunikasjon ang. politiske saker.
* Nytt partiprogram, innstilling overfor medlemsmøte.
* Nominasjon til kommunevalgliste 2019, orientering.
* Fylkestingsvalget 2019, Innlandet Arbeiderparti – innstilling på utsendinger til nominasjonsmøte.
* Temaer på medlemsmøter 2018 og invitasjon av sentrale tillitsvalgte.
* Veterangruppa – økonomisk støtte til veterantreff i regi av Brumunddal Arbeiderlag og Veterangruppa. Innleder i møtet var Eirin Faldet.
* Restopplag av jubileumsbøkene til Ringsaker AP.
* Deltagelse i Stafett for livet og Pride marsj sommeren 2018 i Brumunddal.
* Dataopplæring for eldre.
* Årsmøte 2019 – årsmøtesaker.

***Politiske saker:***

* Brev fra Eirin Faldet ang. oppsummering av møte hun har hatt med Jona Gahr Støre etter innspill fra møte med partiets veteraner som hun deltok på.
* Rammer for kommunebudsjettet 2019
* Mjøssykehuset – presentasjon av tomt som bør ligge i Moskogen ved Anita Ihle Steen.
* Utbedring av Nes ungdomsskole ang. brev fra Nes Arbeiderlag
* Bostøtteordningen.
* Flyktningsituasjonen – uttalelse.
* Kommunevalget 2019, Nytt partiprogram – innstilling overfor medlemsmøte.
* Stafsberg skole, orientering om åpning som er 1. november 2019.
* Rådmannens forslag til Årsbudsjett 2019, Økonomiplan og Handlingsplan 2019 – 2023.

***4***

***MEDLMSMØTER:***

Det har i 2018 blitt avholdt 7 medlemsmøter samt nominasjonsmøte.

***Organisatoriske saker:***

* Fylkestingsvalget 2019:

Nominasjon av Hedmark APs kandidater til fylkestingslista til Innlandet AP

Forslag til nominasjon av kandidater fylkestingsvalget for Innlandet AP.

Valg av utsendinger til nominasjonsmøte i Innlandet AP.

* Idédugnad til utarbeidelse av nytt partiprogram, og vedtak til nytt partiprogram for Ringsaker AP for perioden 2019 – 2023.

***Politiske saker:***

* Kommunens arealplan, orientering ved plansjef Anne Gunn Kittelsrud.
* Destinasjon Sjusjøen, orientering ved daglig leder Tone Alteskjær.
* Eiendomsskatt.
* Det store heltidsvalget ang. arbeidstidsordninger innen pleie- og omsorg, orientering ved Fagforbundets Jørn Eriksen.
* Den politiske situasjonen, orientering ved stortingsrepresentant Nils Kristen Sandtrøen.
* Status om prosessen og framdrift for sykehuset Innlandet, orientering ved Anita Ihle Steen.
* Bostøtteordningen..
* Rammekonferansen, økonomi og budsjettsituasjonen, orientering ved assisterende rådmann Espen Hvalby.
* Årsbudsjett 2019, Økonomiplan og Handlingsplan 2019 – 2023, orientering og behandling.

***NOMINASJONSMØTE:***

* Kommunevalget 2019, valg av kommunevalgliste.

5

***MEDLEMSSITUASJONEN:***

|  |
| --- |
| **MEDLEMSOVERSIKT PR 31.12. 2018 - RINGSAKER ARBEIDERPARTI** |
| **(betalende medlemmer)** |  |  |  |
|  |  |  |  |
| **Tekst** | **Antall 2016** | **Antall 2017** | **Antall 2018** |
| Brumund og Veldre Arbeiderlag | 10 | 10 | 10 |
| Brumunddal Arbeiderlag | 118 | 122 | 136 |
| Brøttum Arbeiderlag | 46 | 44 | 39 |
| Furnes Arbeiderforening | 75 | 66 | 65 |
| Gaupen Arbeiderlag | 2 | 0 | 1 |
| Mesnali Arbeiderlag | 8 | 8 | 8 |
| Moelv Arbeiderlag | 89 | 87 | 91 |
| Nes Arbeiderforening | 1 | 4 | 4 |
| Solheim Arbeiderlag | 11 | 10 | 11 |
| Nes Arbeiderlag | 60 | 67 | 65 |
| Østbygda Arbeiderlag | 0 | 0 | 0 |
| Ringsaker Arbeiderparti | 1 | 1 | 3 |
| Ringsaker AUF |  | 0 |  |
| **Sum** | **421** | **419** | **433** |

***6***

***AVSLUTNING***

2018 har vært et arbeidsår med forberedelser til kommune- og fylkestingsvalget i 2019. Nytt partiprogram er vedtatt som resultat av mange forslag og godt engasjement. Programmet framstår som et solid dokument det blir spennende å selge inn i valgkampen.

Nominasjonsprosessen har preget partiets aktivitet i 2018. Det har vært betydelig interesse for dette arbeidet. 7. januar 2019 vedtak nominasjonsmøtet den endelige lista til kommunevalget 2019. Lista preges av erfaring, med tilskudd av nye kandidater. Anita Ihle Steen topper lista, med Atle Strand på andre plass. Helt klart en liste det skal bli spennende å jobbe sammen med framover.

I forbindelse med nominasjon til valget for Innlandet fylkeskommune ble Kjerstin Lundgård valgt inn på 2. plass på lista. Det blir interessant å se hvordan det nye regionnivået utvikler seg. .

Styret vil med dette takke for tillit og samarbeid gjennom 2018.

**7**

**ÅRSRAPPORT FRA GRUPPENE**

**Årsrapport for 2018 fra Veterangruppa i Ringsaker Arbeiderparti.**

Gruppa har i 2018 bestått av følgende personer: Grethe Heggelund, Marit Voll Stalsberg, Inger Vassdal Leine, Ranveig Haldåsen, Helene Spongberg, Roar Olasveengen, Terje Ottosen, Ole Holtet, Finn Havik og Tor Mathisen. På slutten av året har Eva Olsen Høisveen møtt for Helene Spongberg i hennes sykdomsfravær.

Tor leder gruppa med Terje som nestleder. Grethe og Roar er henholdsvis sekretær og kasserer.

Det er i løpet av året avholdt 14 møter samt en utflukt med sosialt samvær. Turen var i år lagt til *Klevfoss Industrimuseum på Ådalsbruk.*

En meget dyktig guide tok oss med tilbake i historien og fortalte oss om en betydningsfull arbeidsplass og produksjonsbedrift. Videre gikk turen over militærvegen og ned til Heradsbygda og Elverum. Neste stopp var Myklegard der vi spiste middag før kursen ble lagt hjemover til Brumunddal og Moelv.

Av de 56 sakene gruppa har behandlet vil vi nevne følgende: Nytt sjukehjem Moelv, navn på det nye fylket, prisnivå på utleieleiligheter, servicesjefen Roger Nilsen orienterte gruppa om kommunens rolle her, hyttebygging i strandsonen på Jessnes, listeforslagene til det kommende kommune og fylkestingsvalget. Gruppa har også tatt opp bevaring av den gamle Mjøsbrua da vi mener at den kan fungere som gang og sykkelveg i mange 10 - år framover. Den saken som gruppa har arbeidet mest med er : størrelsen på bostøtta som ikke lenger står i forhold til dagens husleiepriser. Denne saken er nå oversendt som sak til landsmøtet.

Årets høgdepunkt må sies å være møte med Jonas Gahr Støre som deltok på vårt møte 14. juni. Alle i gruppa hadde forberedt seg med spørsmål og temaer de skulle ta opp med Støre. Jonas ga oss gode svar og han avrundet det hele med å si at møte med grasrota hadde vært givende og gitt ham nye impulser.

For Veterangruppa i Ringsaker Arbeiderparti

Tor Mathisen leder

8

10

11

***Forslag***

Forslag nr. 1:Brumunddal Arbeiderlag

**Stafett for livet:**

Brumunddal Arbeiderlag foreslår at det også i år bevilges kr. 5000,- til arrangementet Stafett for Livet.

***Vedtak:***

**Styret innstiller overfor årsmøtet:**

*Søknaden imøtekommes med en bevilgning på kr 5000,-. (enst)*

Forslag nr. 2 Veterangruppa

**Mjøsbrua**

Begrunnelse:

Nye Veier foreslår å bevare dagens Mjøsbru som ble åpnet i november 1985. De mener av den grunn at brua bør brukes til gående, syklende og lokaltrafikk. I 2005 ble det fattet vedtak om at brua skal rives to år etter at den nye Mjøsbrua er tatt i bruk. Ved tilsvarende saker vises det til at de gamle bruene ved Lillehammer som ble åpnet i 1934 og brua på Minnesund som ble åpnet i 1959 i dag blir benyttet til lokaltrafikk etter at nye bruer er bygget. Å rive Mjøsbrua er kostnadsberegnet til i underkant av 200 millioner kroner. Det vises her til at Nye Veier mener det er mer samfunnsøkonomisk lønnsomt å la brua stå. Den senere tids tekniske undersøkelser viser at brua kan holde i mange ti-år framover med et begrenset trafikkgrunnlag.

Forslag:

Ringsaker Arbeiderparti gir sin tilslutning til at eksisterende Mjøsbru bevares og at vedlikehold av brua blir en samfunnsoppgave.

***Vedtak:***

**Styret innstiller overfor årsmøtet:**

*Forslaget støttes. Oversendes Innlandet Arbeiderparti. (enst)*

Forslag nr. 3: Ringsaker AUF (uttalelse)

**Psykt viktig:**

I disse dager plages flere barn og unge voksne med psykisk helse. Det er bra at det et blitt et tema det heldigvis ikke lengre er så tabu å snakke om. I UNGDATA ser vi at flere er ensomme og deprimerte. Dette ser også de som jobber på skole og sykehus. Aldri før har vi hatt et så stort problem der vi og ikke minst regjeringen gjør nok! I Ringsaker kommune har vi dessverre ikke en helsesøster eller rådgiver hver dag. De dagene vi har en skolehelsetjeneste for dette er det så og si fullt og noen vil booke time for neste uke. På sykehus setter man somatikk (Skader) foran psyken. Hvor logisk er dette? Både på Sykehus Innlandet og Oslo Universitetssykehus er dette ett stort problem. Har du en god psykisk helse har du som regel en god fysisk helse også.

12

Ringsaker AUF krever at:

* Kommunen skal ha helsesøster/rådgiver i grunnskolen 3 ganger i uka.
* Kommunepartiet og fylkespartiet tar kampen der vi setter psykisk helse på lik linje som behandling av synlige skader.

Kommuner i Norge skal ha holdningskampanjer/ Åpenhetsuke om psykisk helse.

***Vedtak:***

**Styret innstiller overfor årsmøtet:**

*Intensjonen i forslaget støttes, men med en del redigeringer. Forslaget oversendes det nye styret til videre behandling før videresending til formannskap- og kommunestyregruppa. (enst)*

Forlag nr. 4: Ringsaker AUF (uttalelse)

**Ja til et levende landbruk:**

Dessverre av forskjellige grunner er det flere som velger å gi seg som bonde. Etter tørken som var i sommer og vestlandsværet som var i romjula så skjønner jeg at det ikke er et så attraktivt yrke. Ensomt er det også. Det landbruket trenger er stabilitet. Det får det gjennom bedre jordbruksoppgjør og kornpriser. Hvis vi vil ha et levelig landbruk så må vi sette pris på jobben bonden gjør og tenke globalt, men handle lokalt. En lege eller en advokat trenger du kanskje en gang i løpet av livet, men en bonde trenger du 3 - 4 ganger i løpet av dagen!

Ringsaker AUF krever:

* At erstatning for husdyr tatt av rovdyr økes
* Tilretteleggelse for at lokale gårder skal kunne selge varer de produserer direkte til butikkene.
* Det tilrettelegges for lokal kraftforproduksjon og dermed mindre import av kraftfor.
* Skal gjøre det enklere å støtte opp om og handle lokal mat.
* Redusering av kjøtt-, ost- og kraftforimport.
* Stimulering til økt bruk av beitearealer.
* At det gjøres enklere for unge å etablere seg i næringen.
* Redusering av inntektsgapet mellom landbruket og sammenlignbare grupper.
* At det legges opp til å sikre jordbruksoppgjørene med en klar miljø- og klimaprofil, og belønne klimavennlige driftsmetoder.
* Sikre gårdsbruk uansett størrelse.

13

***Vedtak:***

**Styret innstiller overfor årsmøtet:**

*Intensjonen i forslaget støttes, men med en del redigeringer. Forslaget oversendes det nye styret til videre behandling før videresending til Innlandet Arbeiderparti. (enst)*

Forslag nr. 5: Ringsaker AUF (uttalelse)

**Mat til oss, ikkje i boss:**

Det kastes altfor mye mat i dag. Dette er fordi folk spiser mindre når best før stempelet nærmer seg "utløpsdatoen". Best før betyr ikke at man ikke kan spise maten. Til sammen kaser matindustrien og dagligvarehandelen 128 000 tonn mat hvert år. Dette representerer en salgsverdi på minst 6 mrd. kroner. Dette totale matsvinnet i Norge representerer en verdi på ca. 18 mrd. kroner. Norske husholdninger kaster en fjerdedel av maten de kjøper. Det betyr at hver fjerde handlepose med mat, kastes. I tillegg oppstår det matsvinn fra primærnæring og storhusholdning, noe det pr i dag ikke er oversikt på i Norge. oppgis det «at utgått på dato» er viktigste årsak til kasting av mat for både bakervarer, ferskt kjøttpålegg og yoghurt/rømme. Andelen som oppgir «utgått på dato» som meget viktig/viktig årsak har generelt sunket for alle varegrupper fra 2013 til 2014. Det er de som er under 40 år som dessverre kaster mest mat. Matsentralen spiller en viktig rolle for å redusere mengden matsvinn. Gjennom sitt virke bidrar den til å redusere miljø- og ressursproblemene knyttet til matsvinn og fremme en bedre utnyttelse av maten. Dette foregår ved at sentralen samler inn mat og andre dagligvarer fra produsenter, dagligvarekjeder og butikker, og stille de innsamlede varer til rådighet for ideelle tiltak som driver hjelpearbeid for vanskeligstilte.

Ringsaker AUF mener:

* Mat som selges kan deles opp i mindre porsjoner, slik KIWI har gjort. De selger f.eks mindre brød som koster mindre. Det blir forhåpentligvis spist opp og vi kaster ikke like mye mat.
* Vi kan få flere til å benytte seg av apper som f.eks. «Too good to go»

Øke støtten til prosjekter som reduserer matsvinn, som «Too good to go»

***Vedtak:***

**Styret innstiller overfor årsmøtet:**

*Intensjonen i forslaget støttes, men med en del redigeringer som er i henhold til det nylig vedtatte partiprogrammet. Forslaget oversendes det nye styret til videre behandling. (enst)*

14

Forslag nr. 6: Ringsaker AUF (uttalelse)

**Et helsevesen for pasienten:**

AUF og Arbeiderpartiet er tuftet på en tanke om at alle skal ha tilgang på grunnleggende rettigheter og velferdstjenester. Disse tjenestene skal være universelle, ikke behovsprøvd og dermed sikre at en alminnelig arbeider kan få tilgang til dem uten at det skal koste skjorta. Med dagens regjering har vi sett at offentlig sektor har fått generelle kutt som har gjort at politi, rettsvesen, kriminalomsorg, Forvar, kommuner og fylkeskommuner og helsevesen har vært nødt til å gjøre endringer i sin struktur og dermed også tjenester. I fredstid vil evnen til å opprettholde ro og orden og til å sikre liv og helse, være de viktigste tjenestene et samfunn må opprettholde. Helsevesenet opplever kutt som gjør det vanskelig å gjennomføre nødvendige byggeprosesser for å bygge moderne sykehus. Desto verre er det at kuttene bidrar til at pasientenes sikkerhet ikke ivaretas på en tilfredsstillende måte. Det er sannsynligvis flere årsaker til dette. Én av årsakene er at stykkprisfinansiering av ulike skade- og sykdomskategorier bidrar til å skape uheldige mekanismer i sykehussektoren. Samtidig kan helseforetaksmodellen som styringsmodell for sykehusene være uheldig med tanke på å ivareta pasientsikkerheten. Ansatte på sykehus og fastleger blir oppfordret til å være strenge i vurderingen av hvorvidt skal ha en spesiell type behandling. Spesielt dersom denne behandlingen som pasienten trenger er dyr. De ansatte på sykehusene og fastlegene kan bli satt i dilemmaer hvor de må velge mellom pasientens beste og arbeidsgivers press om å begrense belastningen på budsjettene. Potensielt kan de bli nødt til å ta konsekvensen av at de valgte en løsning som ikke var i tråd med hva arbeidsgiver ønsket.

Desto verre er det med de pårørende og ikke minst pasienten selv som tidvis opplever ikke å få den hjelpen de har behov for. Dette kan skyldes flere ting. At de ansatte er for få og må løpe rundt og dekke de viktigste behovene. Dette var sannsynligvis tilfelle i saken det var oppslag om i NRK 14. desember, om pasienten som døde av hjertesykdom på sykehuset som følge av at de ansatte var opptatt med «de røde pasientene» og ikke kunne komme han til unnsetning før 44 minutter etter at han ringte på knappen og hvorpå de fant han død. Det kan også skyldes at helsevesenet ikke har tatt i bruk tilstrekkelig med informasjonsteknologi som kunne gjort det enklere å sikre en god informasjonsflyt mellom leger, sykepleiere og hjelpepleiere. Det skyldes også ganske sikkert at systemet er rigget slik at de ansatte må vekte økonomiske hensyn høyere enn hva som er heldig for pasientene. Helseforetaksmodellen ble

15

konstruert for å skape mer effektivitet i et offentlig drevet helsevesen. Spørsmålet vi likevel må stille oss er om effektiviteten nå har gått for langt.

Ringsaker AUF krever at:

* AUF gjennomgår hvordan AUF ønsker at helsevesenet skal fungere med utgangspunkt i et sosialdemokratisk perspektiv, for å sikre et helsevesen som tar nødvendig hensyn til pasienten – en gjennomgang av helseforetaksmodellen som styringsmodell for sykehus bør være en del av denne gjennomgangen.
* AUF skal kreve at Arbeiderpartiet gjennomgår sin helsepolitikk for å sikre hensynet til pasienten og at en gjennomgang av helseforetaksmodellen som styringsmodell for sykehus bør være en del av gjennomgangen av Arbeiderpartiets helsepolitikk.

**Styrets innstilling overfor årsmøtet:**

***Vedtak:***

*Forslaget tiltredes ikke. (enst)*

Forslag nr. 7: Styret (uttalelse)

**Heltidskultur:**

Alle skal ha rett til hel stilling og fast ansettelse. Titusener av arbeidstakere jobber deltid, men ønsker seg større stilling. Flertallet av dem er kvinner.

Ringsaker Arbeiderparti vil sikre at alle ansatte har [gode og trygge lønns- og arbeidsvilkår](http://www.fagforbundet.no/tariff/). En heltidsansettelse betyr bedre lønns- og arbeidsvilkår, trygghet og stabilitet når det gjelder balansen mellom arbeid og familie, sykefraværet synker og trivselen øker. Det blir mye sykefravær når bemanningen er lav, og da øker behovet for enda mer innleie av arbeidskraft på deltid.

Ringsaker Arbeiderparti mener at kommunen skal ha sunn økonomi, fordi du skal ha tilgang på gode velferdstjenester uansett hvor du bor og hvor tykk lommebok du har. Av samme grunn jobber vi også for bedre kvalitet og gode yrkesfaglige tilbud, og [mot privatisering og konkurranseutsetting](http://www.fagforbundet.no/tema/privatisering).

**Med flere heltidsstillinger vil vi få kvalifisert arbeidskraft som igjen vil sikre stabilitet både ovenfor brukere, pårørende og arbeidsgiver.**

Ringsaker Arbeiderparti har en samarbeidsavtale med Fagforbundet. Det er viktig med samarbeid om å få øket grunnbemanningen.

**Hvorfor heltid?**

* Høyere lønn
* Bedre pensjon
* Forutsigbar hverdag

16

* Slipper å jakte vakte
* r
* Tilgang til boliglån

***Vedtak***

**Styrets innstilling overfor årsmøtet:**

*Styrets innstilling. (enst)*

Forslag nr. 8 Styret (uttalelse)

**Opptjening av pensjon fra første krone**

Ifølge loven om obligatorisk tjenestepensjon (OTP) skal bedriftene sørge for en tjenestepensjonsordning der man sparer minst to prosent av den ansattes lønn – det vil si: Bare den lønna som overstiger én ganger Folketrygdens grunnbeløp som i dag er på 96.883 kroner.

Dette er ingen rettferdig ordning og denne regelen rammer alle arbeidstakere som ikke får opptjening fra første krone, men det rammer hardere jo mindre du tjener. Folk som jobber i lavlønnsyrker i privat sektor rammes urimelig hardt. Det dreier seg om med dagens ordning at om lag en million nordmenn i privat sektor ikke får pensjonsopptjening fra første krone.

Det er grunn til å minne om at statsminister Erna Solberg ikke ser med blide øyne på at denne saken reises og advarte sterkt mot å røre ved endringer i OTP sommeren 2018. I motsetning til høyres statsminister så mener Ringsaker Arbeiderparti at opptjening fra første krone er et anstendig krav som står stødig på begge bein.

Ringsaker Arbeiderparti gir sin støtte til LO i denne saken, samt til forslaget som ble reist i Stortinget i høst av Arbeiderpartiet og Sosialistisk Venstreparti i april 2018 som lyder:

1: Stortinget ber regjeringen snarest fremme forslag om å innføre individuell pensjonskonto.

2: Stortinget ber regjeringen ved forslaget om å innføre individuell pensjonskonto.

* Pensjonsopptjening starter fra første krone man får lønn
* det gis medlemskap i pensjonsordning også for lavere stillingsandeler enn 20 prosent
* det gis medlemskap pensjonsordningen for lavere stillingsandeler enn 20 prosent
* det gis medlemskap i pensjonsordning også for arbeidstaker under 20 år
* det gis pensjon ved fratreden også for arbeidsforhold som varer kortere enn 12 mnd

***Vedtak:***

**Styrets innstilling overfor årsmøtet:**

Styrets innstilling. (enst).

Forslag nr. 9 Styret:

**Skolemat til alle!**

Skolemat til alle er et ansvar velferdssamfunnet må ta.
Å samles rundt et måltid på skolen, ha tid til å spise i fellesskap og ikke minst kunne snakke med hverandre - er viktig.
Det er for mange barn og unge som ikke har med seg en sunn matpakke på skolen, dette kan være med på å gi mindre læringsutbytte og kan være gjenstand for dårlig skolemiljø.

17

Utjevning av sosiale forskjeller et viktig for Arbeiderpartiet og en del av vår politikk. Vi mener et sunt og næringsrikt måltid på skolen, vil være et godt bidrag til å bidra til utjevning av sosiale forskjeller. Samtidig skal et felles måltid gi god ernæring til barn og unge i vekst og utvikling.

Forslag:
*Innføre et sunt og næringsrikt måltid til alle på grunnskolen. Ordningen skal finansieres med statlige midler.*

**Styrets innstilling overfor årsmøtet:**

*Styrets innstilling. (enst)*

Forslag nr. 10 Styret

**Økte kostnader for barnefamilier**

Mange barnefamilier opplever økte utgifter på bl.a. Skolefritidsordning (SFO) og barnehage. Dette er to av områdene dagens regjering sørger for at dagens barnefamilier får økte utgifter. Vi mener dette ikke er en god sosial politikk og er med på å øke forskjellene.

Arbeiderpartiet vi ha gode fellesskaps løsninger for alle. Vi må legge til rette for at alle har muligheten til å bruke tilbud med SFO og barnehage - lommeboka skal ikke bestemme. Å ha barn og barnehage og tilbud om SFO er med på gi barnet gode opplevelser, styrke fellesskapet og bygge sosiale relasjoner.

Forslag:
Lommeboka skal ikke bestemme om familier kan ha barn i barnehage og SFO. Ikke øk prisene.

**Styrets innstilling overfor årsmøtet:**

*Styrets innstilling. (enst)*

Forslag nr. 11 Styret

**Lavinntektsfamilie og sosiale forskjeller – Holde barnetrygden utenfor beregningsgrunnlaget for sosialhjelp**

«Husholdninger med lavinntekt» er en luksus begrep til ordet fattigdom. Tidligere ble ordet fattigdom brukt for en person eller familie som ikke var i stand til å dekke sine fysiske primærbehov, dvs. mat, klær og bolig. Men nå har fattigdom vokst i en relativ form hvor stadig flere ikke har nok midler/penger til å delta i ulike aktiviteter i det samfunnet man lever i. Det er en skam når vi på den ene siden er stolt av å leve i et rikt velferdssamfunn og på den andre siden har vi ca. 100.000 barn (i alder 0-17), som lever i fattigdom og ikke får oppleve betydningen av et velferdssamfunn.

Dårlig økonomi vil være et av flere årsaker til psykiske helseproblemer hos barn og unge. Å være sammen med venner eller delta i organiserte fritidsaktiviteter er veldig viktig faktor til god helse. Barn i familier med lav inntekt og utdanning deltar lite i fritidsaktiviteter. De blir ofte A-sosiale og lever i ensomhet fordi de føler seg at de skiller seg fra de øvrige. Barn som lever i en dårlig økonomisk situasjon vil få dårlig konsentrasjon og mister sin interesse og motivasjon for å gå på skole, noe som igjen kan ha negative konsekvenser senere i livet, både for den enkelte, familie og samfunnet.

Frafall fra skole er en stor utfordring og tallet er økt i Ringsaker kommune fra 2016 til 2017 (182 til 189), jfr. SSB. Ungdommer som ikke fullfører videregående skole har mindre sjanse i

18

arbeidsmarkedet. Mange av dem havner under sosialhjelp og uføretrygd som gis til ungdommer med dårlig psykiske helse.

Pr januar 2018 var det 422 kommuner hvor 65 kommuner holder barnetrygden utenfor når de skal beregne hvor mye sosialhjelp en person eller familie har rett på. Dette bestemmer kommunene selv.

Ringsaker kommune er en av de kommunene som beregner barnetrygden i grunnlaget for sosial hjelp. Barnetrygd er en stønadsordning til alle barnefamilier uansett inntekt. Beløpet i barnetrygd er likt for de som mottar det. Når kommunen regner dette inn som del av sosialhjelpen, så vil det i realiteten bety at kommunen tar fra de fattige deres rett på en ordning som er nasjonalt. Ordningen er ment til å støtte barnas levevilkår og den daglige omsorgen. Det er snakk om prinsipp og det er urettferdig og forskjellbehandling av familier med barn.

Ringsaker Arbeiderparti jobber for fellesskapet og likebehandling og likestilling, så er det viktig at barn i familie med lavinntekt får nytte av samme rettigheter som de øvrige barn som er i en familie med god økonomi. Alle skal ha like mulighet til kommunens velferdsgoder. Derfor vil partiet ha barnetrygden utenfor beregningsgrunnlaget for sosialhjelp uansett hvor stort beløp det dreier seg om.

Fattige barn skal ha lik mulighet til å delta i ulike aktiviteter på lik linje med alle andre barn, uansett bakgrunn, yrke, inntekt og utdanning til deres foreldre.

Barnetrygden kan være en liten sum i lavinntektsfamiliens hverdag, men det er tiltak som kan bidra til å redusere sosiale forskjeller i vår kommune.

Forslag:
Å holde barnetrygden utenfor beregningsgrunnlaget for sosialhjelp. Dette er en nasjonalordning. Finansiering av det bortfalte beløpet i sosialhjelpsgrunnlaget må kompenseres med nasjonal tilskuddsordning mot barnefattigdom (statlige tilskudd), og eller gjennom omprioritering av ressurser (politiske føringer).

**Styrets innstilling overfor årsmøtet:**

*Styrets innstilling. (enst)*

19

20

**VALG**

Leder av valgkomiteen, Unni Øien orienterte om valgkomiteens arbeid. Til styret forelå oppsigelse fra studieleder Nina Tollan og møtende varamedlem Håvard Ludvigsen.

Valgkomiteens innstilling:

*STYRET:*

***Leder:*** Willy Kroken Moelv Arbeiderlag (på valg)
***Nestleder:*** Kjerstin G. Lundgård Brøttum Arbeiderlag (på valg)
***Kasserer:*** Shanaz Khani Moelv Arbeiderlag (ikke på valg)
***Studieleder:*** Siv Mali Høiby Brumunddal Arbeiderlag (ny)  ***Sekretær:***  Finn Havik (ansettes av styret)
***Styremedlemmer:*** Ragnhild Myklebust Brumunddal Arbeiderlag (ikke på valg Jon Rusten Moelv Arbeiderlag (på valg)
 Atle Strand Brøttum Arbeiderlag (ikke på valg)
 Gunn Engen Moelv Arbeiderlag (på valg)
 Jan Olav Tuterud Furnes Arbeiderforening (ikke på valg)

*Varamedlemmer (velges for 1 år):*

1. Eva Olsen Høisveen Brumunddal Arbeiderlag
2. Arne Skarseth Brumunddal Arbeiderlag (ny)
3. Tonje Granmo Ringsaker AUF
4. Reidar Bækkevold Brøttum Arbeiderlag
5. Reidar J. Teksum Nes Arbeiderlag
6. og 2. varamedlemmer innkalles fast til styrets møter)

*Følgende tiltrer styret med fulle rettigheter:*

Ordfører: Anita Ihle Steen
Varaordfører/gruppeleder: Geir Roger Borgedal
Leder kvinnenettverket: Iselin Klævahaugen
Leder av veterangruppa: Tor Mathisen
Representant fra LO: Jarl Kurud
Ringsaker AUF : Lina Malene Larssen
 Nora Evensen Jansrud

**Revisorer:**

Thor Egil Ludvigsen, Brumunddal Arbeiderlag

Reidar Bækkevold, Brøttum Arbeiderlag

Varamedlemmer:

Knut Fredriksen, Nes Arbeiderlag

Anne Marie Pettersen, Brumunddal Arbeiderlag

**Studieutvalg:**

Leder: Siw Mali Høiby, Brumunddal Arbeiderlag

 Medlemmer:

AUF

 Håvard Ludvigsen, Brumunddal Arbeiderlag

**Kvinnepolitisk nettverk:**

Leder: Iselin Klævahaugen, Nes Arbeiderlag

Vara: Anita I. Steen, Nes Arbeiderlag

**Interkommunalt samarbeidsorgan:**

Partileder

Ordfører

Gruppeleder

1 medlem av fylkestingsgruppa

**Hedmark Arbeiderparti / Innlandet Arbeiderparti – Representantskapet**

Willy Kroken, Moelv Arbeiderlag

Geir Roger Borgedal, Moelv Arbeiderlag

AUF ?

 Siv Mali Høiby, Brumunddal Arbeiderlag

**Varamedlemmer:**

1.Kjerstin G. Lundgård, Brøttum Arbeiderlag

2. Nina Tollan Brumunddal Arbeiderlag

3. Jan Olav Tuterud Furnes Arbeiderforening

4. Anne Lene Jonassen, Moelv Arbeiderlag

**Hamar Media AS – Generalforsamlingen**

Shanaz Khani Moelv Arbeiderlag

 Ronald Bradal Furnes Arbeiderforening

**Valgkomiteen 2019:**

Leder: Janne Elisabeth Pettersen, Nes Arbeiderlag

Sandra Gudbrandsen, Ringsaker AUF

Ringsaker AUF?

Ole Andre Bjørkhaug, Furnes Arbeiderforening

Ragnhild Ludvigsen, Brumunddal Arbeiderlag

Reidar Bækkevold, Brøttum Arbeiderlag

**Varamedlemmer:**

1. Arne Skarseth Brumunddal Arbeiderlag

2. Janne Torp Nes Arbeiderlag

3. AUF ?

4. Ola Johan Basmo Furnes Arbeiderforening

**Utsendinger til årsmøtene i Hedmark AP og Innlandet AP**

Kjerstin Lundgård

Nina Tollan

Iselin Klævahaugen

Anne Lene Jonassen

Siv Mali Høyby

Hege Merete Øyjordet Strand

Unni Øien

Lina Malene Larssen AUF

Willy Kroken

Stein Rud

Erling Segelstad

Jon Rusten

Atle Strand

Bjørnar Berntsen

Kåre Korsveien

Marius Nybakke

Anne Marie Pettersen

Shanaz Khani

Jan Olav Tuterud

Anders Nybakken

Varamedlemmer

Tonje Granmo

Eva Olsen Høisveen

Nora Evensen Jansrud

Randi Bækkevold

Inger Vassdal Leine

Anders Nybakken

Dag Ragnar Steen

Reidar Bækkevold